《题荡云航二首 其一》
明代·黎遂球

列树如蒲驾小舠，枕流还爱结巢高。科头夜夜眠银汉，洗耳时时入翠涛。

寒玉万条共把钓，绿烟千顷任停篙。狂来拟沐咸池发，鼓枻谁能和楚骚。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。